《达观僧绍本年九十能记东坡建中靖国题诗之事且云清都道士者坡同游此寺坡题诗后道士临之而灭其迹为赋诗记此》
宋代·赵蕃

老僧长生元祐年，庞眉皓首高颊颧。纷然送迎过云烟，解记南归玉局仙。

清都道士同蹁跹，诗成忽俾如蜕蝉。嗟哉用心故可怜，那知海内争流传。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。